Kop Dinge – DouTrapper
Hoeveel Is Jou Kop Werd?
Dis iets waaraan mens nie altyd dink sodra 'n splinternuwe valhelm jou oog vang nie. Sommige "oeeeehhhhh" oor windmaker ontwerpe terwyl ander op die uitkyk is vir valhelms met 'n donker kykgleuf. Vir die waaghalse is daar Motocross valhelms terwyl ander ryers "flipup" valhelms verkies.
Die slimkoppe sê dis beter om 'n valhelm met 'n SNELL of D.O.T plakkertjie te koop as een wat net 'n SABS stempeltjie op het. Dalk is die spoor van MotoGP helde en Dakar jaagduiwels die beste om te volg as jy 'n valhelm wil koop wat dalk eendag jou lewe mag red.
Sodra mens koppe bymekaar sit en oor valhelms begin praat, is daar heelwat vrae wat opduik:
Hoe weet ek as 'n valhelm reg pas?
Sal 'n duur valhelm my 'n leeftyd hou?
Moet ek my valhelm weggooi as ek hard daarmee geval het?
Hoekom raas my valhelm so?
Terwyl ek solank meer van valhelms uitvind, kyk so bietjie na hierdie ongewone klompie wat ek op internet raakgeloop het. (Natuurlik is jy welkom om saam te gesels)
Tot volgende keer, onthou om jou kopdop altyd vas te maak!
7 thoughts on "Kop Dinge"
Januarie 27, 2015 at 2:04 nm
Yip – ek hou nogal van die een met die spieëltjies wat so terugweerkaats. Ek glo 'n goeie valhelm sal vir jou baie werd wees met jul motorfiets reise!
Januarie 28, 2015 at 7:07 vm
Toe ek daai ene sien te se ek vir myself, "daai een noem mens sommer die discodop", Ek sal nogals graag eendag met 'n kopbeen of "muppet" wil ry en sien wat die motoriste se reaksie is. 🙂
Januarie 28, 2015 at 10:41 vm
Hehehe – ek sien jou al ry met die 'muppet". Geniet dit!
Januarie 27, 2015 at 6:09 nm
Januarie 28, 2015 at 7:13 vm
Oeeee ek met my noutevrees en 'n valhelm wat so oor jou gesig gaan. Tog, teen die spoed waarteen julle ry is dit sekerlik beter om 'n toe gesig valhelm te hê. Lekker navorsing doen, en kom vertel weer vir ons!
Januarie 28, 2015 at 12:43 nm
Toors daar is heelwat valhelms op die mark om van te kies. Jy kry tot 'n tipe wat jy kan oplig sonder om die bandtjie los te maak, dan lyk mens amper soos 'n tipe robocop. Ek hou ook nie van 'n valhelp met 'n toe kykgleuf nie so ek dra 'n "MX valhelm" Dis daai soort wat die ouens meestal dra wie veldfietse ry. In plaas daarvan dat mens deur n kykgleuf loer gebruik jy goggels wat wonderlike lug beteken ….maar as dit reen dan piets daai eindste druppeltjies jou neus en bolip baie seer! Met my volgende "Kop dinge" inskrywing wil ek graag vir julle vertel van al die verskillende valhelms wat op die mark is. Daar is regtig iets vir almal.